Thomas More
Sir Thomas More (ladinapäraselt ka Thomas Morus; tõenäoliselt 7. veebruar 1478 London – 6. juuli 1535 London, Tower) oli Inglismaa poliitik, filosoof ja kirjamees, kes on peamiselt tuntud oma teose "Utoopia" järgi. Filosoofina on ta tuntud renessansi humanismi mõttevoolu esindajana. Aastatel 1529–1532 oli More Inglismaa lordkantsler ning juba varem kuulus ta kuningas Henry VIII lähimate kaastöötajate ringi. Suhted kuningaga halvenesid, kui too otsustas Rooma kirikust lahku lüüa ning rajada anglikaani kiriku. Et More jäi Rooma paavstile avalikult truuks ja vastandus sellega kuningale, siis ta hukati. 1886. aastal kuulutati ta katoliku kiriku poolt õndsaks ning 1935 ka pühakuks.